รัฐบาลผ่อนคลายมาตรการ 1 กกรฎาคมนี้ทั่วประเทศ ย้ำการสวมหน้ากากอนามัยมีประโยชน์ เน้นขอความร่วมมือภาคสมัครใจ
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวในรายการ"รัฐบาลเล่าเรื่อง กับทีมนารีสโมสร" ว่า ที่ประชุม ศบค.มีมติเห็นชอบปรับระดับพื้นที่สถานการณ์เป็นระดับเฝ้าระวัง (สีเขียว) ทั่วประเทศ โดยให้ตั้งแต่วันที่ 1 กรกฎาคม 2565 นี้ โดยมาตรการจะเริ่มดำเนินการได้ทันทีหรือหลังประกาศราชกิจจานุเบกษา โดยการผ่อนคลายมาตรต่างๆ เช่น การเรื่องการสวมหน้ากากอนามัยยังคงมีประโยชน์ ควรสวมหน้ากากและให้สวมหน้ากากตลอดเวลาเมื่ออยู่ในที่แออัด สถานที่ปิดหรือมีการอยู่ใกล้ชิดกับคนจำนวนมาก แต่เมื่ออยู่ในที่โล่งแจ้ง หรือในที่สาธารณะสามารถสวมใส่หน้ากากอนามัยหรือไม่ตามความสมัครใจ ส่วนผับ บาร์ คาราโอเกะ เปิดได้ตามที่กฎหมายกำหนด นอกจากนี้ ยังเลิก Thailand Pass เพื่อจูงใจนักท่องเที่ยวและนักธุรกิจต่างชาติที่จะเดินทางมาท่องเที่ยวและทำธุรกิจในประเทศไทยด้วย โดยเฉพาะอย่างยิ่งการค้าขายตามแนวชายแดน ทั้งที่เป็นจุดผ่านแดนถาวร หรือจุดผ่อนปรนทางการค้าตามแนวชายแดน รวมทั้งการท่องเที่ยวผ่านเรือสำราญขนาดเล็กและขนาดใหญ่ด้วย